
Град Крумовград

                                  ДО К Л А Д Н А    З А П И С К А

от Себихан Керим Мехмед – Кмет на община Крумовград

ОТНОСНО: Информация за изпълнението на приходите и разходите по бюджета на община Крумовград  и на сметките за средствата от Европейския съюз към 30.06.2024  година 

Бюджетът на община Крумовград е приет на заседание на Общинския съвет на 15.02.2024 година в  размер на 52 721 266 лева. В изпълнение на разпоредбите на ПМС 13/2024 година за изпълнение на държавния бюджет за 2024 година бюджета на общината е актуализиран многократно с писма от Министерство на финансите, както и с  получените трансфери. Общия размер на бюджета  към 30.06.2024 г. е достигнал 56 739 997  лева.

Увеличението по бюджета е в резултат на получена субсидия за държавно делегираните дейности, получени целеви трансфери за покриване на част от транспортните разходи, извършвани по сключени договори за доставка на хляб и основни хранителни продукти за 2024 година в планински и малки селища с население до 500 жители, трансфери от МТСП за временна заетост, получени трансфери по закона за личната помощ, целевите трансфери за вътрешноградски и междуселищни пътнически превози за компенсации за безплатни и по намалени цени пътувания по автомобилния транспорт, целеви трансфер за изграждане на детска градина с.Подрумче и други. 
По приходната част на бюджета

 Изпълнението на бюджета на общината по приходната част към 30.06.2024 година възлиза на 15 674 764 лева, а с касовата наличност  е   33 019 440 лева, при актуален план към 30.06.2024 г. 56 739 997 лева. Изпълнението е 27,6 %. 

Изпълнението по видове приходи е както следва:


1.Имуществени и други данъци –при планирани за годината 1 081 000 лева,  изпълнението е 737 472 лева или 68,2 %. По видове имуществени данъци изпълнението е следното : 

- данък върху недвижими имоти – план 280 000 лева, изпълнение  134 298 лева, т. е. 48 %. 
- данък върху превозните средства – план 700 000 лева, изпълнението е 543 621 лева, т. е. 77.7 %. 
     - данък при придобиване на имущество по дарение – план 100 000 лева, изпълнението е 58 971 лева. 
    2. годишен патентен данък и данък върху таксиметров превоз на пътници –план 30000 лева, изпълнението е  22 233лева. 

-   туристически данък – изпълнението е 582 лева. 

3. Неданъчни приходи – при планирани за годината 2 103 592 лева, изпълнението към 30.06.2024 г. е 1 179 728лева. По видове изпълнението на неданъчните  приходи  е както следва:


Приходи и доходи от собственост – при план 780 000 лева,  изпълнението –  318 561  лева, т. е. 40.8 % от размера на планираните приходи.
          - приходи от наеми на имущество – план 210 000 лева, изпълнение 
99 440   лева, т. е. изпълнение 47,3 %. 
-  приходи от наеми на земя – план 400 000 лева, изпълнение 115 798 лева или 28,9 %.

- Общински  такси –  план 1 277 592 лева,  изпълнение 776 310  лева, т. e. 60,7 %.

- Глоби, санкции и наказателни лихви – изпълнение 73 624  лева.

- Други неданъчни приходи – план 70 000 лева , изпълнение 37 181 лева.

- Внесени ДДС и други данъци в/у продажбите  –  - 25 948 лева.

- Постъпления от продажби на нефинансови активи – 124 640 лева.


4.Приходи от концесии –изпълнението към 30.06.2024 г. е 4 821 816 лева.
5. Приходи от дарение в страната – 51 036 лева.

6. Взаимоотношения с Републиканския бюджет 

Към 30 юни  2024 година получените трансфери от Републиканския бюджет са в размер на 15 259 384 лева, при планирани към 30 юни 2024 година 30 700 153 лева, в това число:

· Обща  субсидия -  планирани 21 420 701 лева, изпълнение  12 171 533 лева.

- Обща изравнителна субсидия  и др.трансфери за местни дейности – планирани 2 866 600лева, изпълнение 1 954 268 лева
. 
- Целева субсидия за капиталови разходи – при планирани 4 589 400 лева, изпълнението е 270 116 лева. 
- Целеви трансфери – 1 130 656 лева.

7. Получени  трансфери – 1 361 440 лева

8. Временен безлихвен заем -  -296 419 лева


10. Преходен остатък от 2023 г. – 9 761 590 лева в т. ч.: за държавни дейности –1 818 770 и местни  дейности  – 7 942 820 лева.

11. Наличност към 30.06.2024 г. –  - 17 344 676 лева
По разходната част на бюджета


Изпълнението на разходната част на бюджета към 30 юни 2024 година възлиза на  15 674 764 лева при 56 739 997  лева или изпълнение 27,6 %, в това число: за държавни дейности   – 10 502 222 лева  при план 26 311 554 лева;  за местни   дейности   -   5 078 095 лева при план 29 149 548 лева.
Изпълнението по функции и дейности е както следва:


Функция „Изпълнителни и законодателни органи“- в тази функция се отчитат разходите за  дейността на общинска администрация, общинския съвет и разходите по изборите. Изразходените средства са в размер на 
2 989 080 лева, при план  7 2568 40 лева, от които: държавни дейности   - 1 967 874 лева  при план 4 896 564 лева и за местни  дейности – 1 019 413 лева при план 2 010 276 лева. Разходите за функцията са 39,9 % от общия размер на планираните разходи по бюджета във функцията.

Функция „Отбрана и сигурност“ – разходите  към 30.06.2024 г. възлизат на  55 474 лева, при планирани за годината 690 067 лева.
Функция „Образование“ – отчитат се разходите за детски градини, общообразователни училища, извънучилищни дейности, други дейности по образованието и подготвителните групи. Извършените разходи са в размер на 6 357 626 лева, заедно с дофинансирането при планирани във функцията 
17 507 539 лева. Отчетените  разходи представляват 36.3 % от общия размер на разходите по бюджета на образованието. 
Функция „Здравеопазване“ – В тази функция са  отчетени  разходите  за детската кухня, здравните кабинети в училища и детски градини, предоставенитe средства за здравния медиатор и за общинската болница. Разходите са в размер на  325 451 лева при планирани  1 558 504 лева или изпълнение 20.9 % от общия размер на предвидените разходи по бюджета. 
Функция „Соц.осигуряване, подпомагане и грижи“ – отчитат се разходите за центровете за настаняване от семеен тип, център за обществена подкрепа,  дом за стари хора,  домашен социален патронаж,  по програмите за временна заетост и разходите за личните асистенти по закона за личната помощ и асистентската подкрепа. Разходите възлизат на 2 491 180лева при разчетени по бюджета  5 381 173 лева или  изпълнение – 46,3 % от размера на разходите по бюджета.
Функция  „Жил.строителство, БКС“ - са отчетени  разходите  на общината за благоустрояване, чистота, озеленяване, улично осветление, водоснабдяване и канализация и др. Общият размер на разходите в тази функция   към 30 юни е  1 623 632 лв.,  при разчетени по бюджета  10 926 874 лева.

За почивно дело, култура, религ. дейности разходите към 30 юни  възлизат на  1 298 358 лева, при планирани за годината 3 861 317 лева, в т. ч. субсидии за читалища 254 175 лева. Освен разходите за читалищата във функцията се отчитат и разходите във връзка с културните и спортни прояви на територията на общината. 
Икономически дейности и услуги – отчетени са разходи в размер на 
533 954 лева при планирани по бюджета 9 257 683 лева. Отчетени са разходите за ремонт и поддържане на пътищата, дейността на общинско предприятие „Автогара“, други дейности на икономиката  и др.
По приетия разчет за капиталови разходи са изплатени  995 491 лева за изпълнените СМР по обекти, в т. ч. по бюджета 924 996 лева и  70 495 лева за обекти по проекти. Изплатени са разходи за обекти, както следва:
1.Основен ремонт и реставрация на съществуваща сграда за култура, изкуство - паметник на културата",вкл.АН и СН, Крумовград – 31256 лв.
2. ИП " KRZ2219- /III-5906, Казак-Голямо Каменяне/Черничево-III-5904/-от км0+000 до км8+000", Аврен – 59 760 лв.

3. ИП за обект „Път „KRZ 1213 /III-509, Кукуряк – Токачка/ - Пашинци – Бук – Лъжичник“ от км 0+000 до км 5+700“, Бук – 57 562 лв.

4.Придобиване на компютри и хардуер за Общинска администрация, Крумовград – 45 000 лв.

5.Обществена сграда с конферентни зали, с.Полковник Желязово, вкл.АН и СН – 161 340 лв.

 6.Изграждане на детска градина в с.Подрумче, общ.Крумовград, вкл.ИП, АН и СН – 32 280 лв.

7. Придобиване на кухненско оборудване за ДГ с.Подрумче – 35 490 лв.

8.Закупуване на секции за ЦНСТ, Крумовград – 18000 лв.

9.ИП "Изграждане на парк в ПИ 39970.502.1436 по КККР на гр. Крумовград, - 17 760 лв.

10.Инвестиционен проект за обект: „Детски развлекателен център с кафе – сладкарница“, в УПИ III, кв. 73 по ПУП на гр. Крумовград – 15 870 лв.

11.ИП "Енергийна ефективност на системи за външно изкуствено осветление на част от насселените места на територията на община Крумовград" – 43 500 лв.

12..Доставка и монтаж на 5 броя беседки, Крумовград – 27 750 лв.

13..Зона за отдих в с.Студен кладенец – 34332 лв.

14..Изграждане на улица от о.т. 515 до о.т.518, гр.Крумовград, вкл.АН и СН – 244 776 лв.

15..Придобиване на артинсталация, Крумовград – 16 960 лв. и други.

16.Изготвяне на проект ОУПО, Крумовград – 85 920 лв. и др.
Сметки за средства от Европейския съюз

Към 30 юни 2024 г. по сметките за средствата от Европейския съюз са извършени разходи в размер на в размер на 1 082 172 лева. Постъпленията към 30 юни  2024 година в община  Крумовград по извънбюджетна сметка с код 7443 за получаване, разходване и отчитане на средства на Националния фонд от структурните фондове на Европейския съюз и от Кохезионния фонд са в размер на  614 825  лева., а извършените разходи са  в размер на 996 113 лева.

Извършените разходи по извънбюджетната сметка на общината са за изпълнение на проекти по оперативна програма „Развитие на човешките ресурси“. Проектите по които са извършени разходите са: проект„Бъдеще за децата в община Крумовград“, проект „Грижа в дома“,  проект „Укрепване на общинския капацитет“, проект „Топъл обяд“ и др..
 
По проект „Бъдеще за децата в община Крумовград“ извършените разходи са 97 248 лева.

По проект „Топъл обяд “ извършените разходи са 332 492  лева.
По проект „Грижа в дома“ извършените разходи са 447 349 лева.

По проект „Укрепване на общинския капацитет“ извършените разходи са 23 224 лева.

По програма за развитие на селските райони се изпълняват няколко проекта. Kъм 30.06.2024 г. отчетените разходи от 86 059 лева са за 
проект„Съхраняване и развитие на местното културно наследство на територията на община Крумовград - 31 327 лева и проект„Инвестиции за публично ползване в инфраструктурата за отдих и туризъм в община Крумовград“ - 51 555 лева .
Просрочени задължения и вземания
Община Крумовград няма просрочени задължения към 30 юни 2024 година. 
Просрочените вземания към 30 юни 2024 година възлизат на  602 062 лева.
По- голямата част от вземанията на общината – 586 777 лева представляват публични общински вземания – несъбрани вземания от физически и юридически лица за дължими данъци и такси, в т. ч. данък недвижими имоти – 62 209 лева, такса битови отпадъци – 255 451 лева,  данък  МПС –  267 569 лева  и патентен данък – 1 548 лева.
Несъбраните наеми към 30 юни 2024 година са  15 285 лева  – това са  наеми  от общински жилища и от недвижими имоти отдадени под наем за търговска дейност и наеми на земя. Просрочените вземания от наеми за общински жилища, недвижими имоти и терени за търговска дейност са 8 465 лева, а разликата от 6 820 лева е за наем земя.
Това в общи линии е изпълнението на приходите и разходите по бюджета на общината и на сметките за средства от Европейския съюз за първото полугодие на 2024 година.

На основание чл. 21, ал.1, т. 6 от ЗМСМА и във връзка с чл.137, ал.2 от Закона за публичните финанси и чл.54 от Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Крумовград предлагам Общинския съвет да вземе следното





Р Е Ш Е Н И Е :

1.Приема информацията за касовото изпълнение на приходите и разходите по бюджета на община Крумовград за първото полугодие на 2024 година и за разходите по определени показатели по бюджетите на кметства и населени места с кметски наместници, съгласно Приложение № 1 и Приложение № 2, неразделна част от решението.

2.Приема информация за изпълнението на сметките за средства от Европейския съюз на община Крумовград за първото полугодие на 2024 година, съгласно Приложение № 3 и Приложение № 4, неразделна част от решението. 

  /Себихан Мехмед/

